**LĒMUMS**

Liepājā

|  |  |
| --- | --- |
| 2024. gada 19. decembrī |  Nr.514/12(prot. Nr.12, 48.§) |

Par nekustamā īpašuma, zemesgabala

Dundagas ielā 3A, atsavināšanu un

cenas apstiprināšanu

Lai racionāli rīkotos ar pašvaldības mantu, kura nav izmantojama pašvaldības funkciju izpildei, jo uz tās atrodas citai personai piederošs ēku (būvju) nekustamais īpašums, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. panta otro un trešo daļu, 37. panta pirmās daļas 4. punktu un 44.1 pantu, izskatot Raimonda Kalniņa 2024. gada 5. septembra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 9. septembra priekšlikumu (sēdes protokols Nr.15), sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) nekustamā īpašuma Dundagas ielā 3A, Liepājā 2024. gada 2. novembra novērtējuma atskaiti, Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12) un Liepājas valstspilsētas pašvaldības domes pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Atsavināt Liepājas valstspilsētas pašvaldības nekustamo īpašumu, apbūvētu zemesgabalu Dundagas ielā 3A, Liepājā (kadastra Nr.17000140196), pārdodot par brīvu cenu uz tā esošo ēku (būvju) nekustamā īpašuma īpašniekam.

2. Apstiprināt Liepājas valstspilsētas pašvaldībai piederoša apbūvēta zemesgabala Dundagas ielā 3A, Liepājā (kadastra Nr.17000140196) pārdošanas cenu 13 900 EUR (trīspadsmit tūkstoši deviņi simti *euro*).

3. Noteikt, ka maksājumi par lēmuma 1. punktā minēto Liepājas valstspilsētas pašvaldības nekustamo īpašumu ir 100% *euro*.

4. Noteikt, ka pircējs samaksu par lēmuma 1. punktā minēto Liepājas valstspilsētas pašvaldībai piederošu apbūvētu zemesgabalu veic 100% apmērā viena mēneša laikā no pirkuma līguma noslēgšanas dienas.

5. Uzdot Liepājas Nekustamā īpašuma pārvaldei sagatavot apbūvēta zemesgabala Dundagas ielā 3A, Liepājā atsavināšanas paziņojumu un pirkuma līgumu.

6. Pilnvarot Liepājas Nekustamā īpašuma pārvaldes vadītāju parakstīt pirkuma līgumu.

7. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai |